Гродна (тэлерадыёкампанія)

Тэлерадыёкампанія «Гродна», скарочана ТРК «Гродна») — абласная тэлерадыёкампанія Рэспублікі Беларусь, уваходзіць у НДТРК. Праграмы ТРК «Гродна» прадстаўлены на канале «Беларусь 4. Гродна»: навіны, інфармацыйна-аналітычныя, забаўляльныя, пазнавальныя перадачы, а таксама праграмы, прысвечаныя спорту, культуры, што асвятляюць прававыя аспекты жыцця.

 Гісторыя 
У 1944 годзе было створана гродзенскае абласное радыё. 26 снежня 1968 года ўпершыню ўбачылі свет тэлепраграмы абласной студыі тэлебачання. Праграмы тэлерадыёкампаніі «Гродна» прадстаўлены на нацыянальных тэлеканалах «Беларусь 1», «Беларусь 24». 9 кастрычніка 2015 года быў дадзены старт уласнаму тэлеканалу «Беларусь 4. Гродна», які вяшчае 16 гадзін у суткі і знаёміць гледачоў з актуальнымі падзеямі Гродзенскай вобласці. Радыёэфір прадстаўлены радыёстанцыяй «Радыё Гродна», якую можна пачуць у Гродзенскай, Брэсцкай, Мінскай абласцях, а таксама ў суседніх рэгіёнах Літвы і Польшчы. Таксама, дзякуючы інтэрнэт-вяшчанню «РГ» даступна па ўсім свеце. Створана польскамоўнае вяшчанне — радыё «RSI», якое працуе ў эфіры дзве гадзіны штодня для палякаў Беларусі. Тэлерадыёкампанія мае прызы і перамогі на розных міжнародных і рэспубліканскіх конкурсах і фестывалях.

 Праграмы 
 «Просто утро»
 «Окна города»
 «ArtКод»
 «Тропы»
 «Семья»
 «Чемодан»
 «Эрудиты и не только»
 «Сезон удачи»
 «По секрету всему свету»
 «Спорткурьер»
 «Пульс»
 «Открытый вопрос»
 «Ізноў толькі па пятніцах»
 «Надежда на село»
 «В объективе натуралиста»
 «Вопрос здоровья»
 «Диалоги о спорте»
 «Эврика»
 «Коложский источник»
 «Архив»
 «Наши проекты»

 Кіраўніцтва 
 Мікалай Мельячэнка — дырэктар (з 2008 па 2024 год)
 Уладзімір Жудро — галоўны інжынер (выканаўца абавязкаў дырэктара з 2024 года)

 Дырэктар 
З 2008 года пасаду дырэктара займаў Мікалай Мельячэнка. У студзені 2024 года інфармацыю пра яго прыбралі з сайта тэлерадыёкампаніі. Афіцыйная прычына звальнення невядомая. У акаўнце кампаніі ў Instagram блакуюць карыстальнікаў, якія запытваюцца «што з дырэктарам?».

У навагоднія святы дырэктара кампаніі затрымалі за п’янае кіраванне аўтамабілем. Падобныя выпадкі адбываліся і раней. У 2017 годзе Мікалая Мельячэнка таксама затрымлівалі за кіраванне службовым аўтамабілем у п’яным выглядзе. Праз тыдзень пасля гэтага выпадку дырэктар кампаніі асабіста агучыў прапагандысцкі фільм «Маршем в никуда». У ім ён спрабаваў дыскрэдытаваць лідараў апазіцыі. 

 Спасылкі 

 Афіцыйны сайт 



Катэгорыя:Тэлеканалы Беларусі
Катэгорыя:Культура Гродзенскай вобласці